CELEX: 62011CN0646
Language: mt
Date: 2011-12-16 00:00:00
Title: Kawża C-646/11 P: Appell ippreżentat fis- 16 ta Diċembru 2011 minn 3F, li kienet Specialarbejderforbundet i Danmark (SID) kontra s-sentenza tal-Qorti Ġenerali (It-Tieni Awla) tas- 27 ta’ Settembru 2011 fil-Kawża T-30/03 RENV: 3F li kienet Specialarbejderforbundet i Danmark (SID) vs Il-Kummissjoni Ewropea

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/6
            
         Appell ippreżentat fis-16 ta Diċembru 2011 minn 3F, li kienet Specialarbejderforbundet i Danmark (SID) kontra s-sentenza tal-Qorti Ġenerali (It-Tieni Awla) tas-27 ta’ Settembru 2011 fil-Kawża T-30/03 RENV: 3F li kienet Specialarbejderforbundet i Danmark (SID) vs Il-Kummissjoni Ewropea
   (Kawża C-646/11 P)
   2012/C 65/11
   Lingwa tal-kawża: l-Ingliż
   
      Partijiet
   
   
      Appellanti: 3F, li kienet Specialarbejderforbundet i Danmark (SID) (rappreżentanti: P. Torbøl, avukat, V. Edwards)
   
      Partijiet oħra fil-proċedura: Il-Kummissjoni Ewropea, ir-Renju tad-Danimarka
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla s-sentenza tal-Qorti Ġenerali fl-intier taħgha,
            
         
               —
            
            
               tiddeċiedi l-kawża b’mod definittiv,
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   L-appellanti ssostni li s-sentenza appellata għandha tiġi annullata għar-raġunijiet li ġejjin:
   
               —
            
            
               Il-Qorti Ġenerali wettqet żball ta’ liġi fl-interpretazzjoni u applikazzjoni tagħha tal-ġurisprudenza dwar l-evalwazzjoni tat-tul tal-eżami preliminari taħt l-Artikolu 108(3) TFUE.
            
         
               —
            
            
               Il-Qorti Ġenerali wettqet żball ta’ liġi fl-interpretazzjoni u applikazzjoni tagħha tal-ġurisprudenza dwar it-tifsira ta’ “diffikultajiet serji” u sabiex jiġi stabbilit jekk dawn id-diffikultajiet jeżistux.
            
         
               —
            
            
               Il-Qorti Ġenerali wettqet żball ta’ liġi meta naqset milli twieġeb għat-talba tal-appellanti dwar il-ksur tal-prinċipju ta’ amministrazzjoni tajba, alternattivament il-Qorti Ġenerali wettqet żball ta’ liġi meta interpretat u applikat b’mod żbaljat il-ġurispurdenza fir-rigward tal-prinċipju ta’ amministrazzjoni tajba.